Diari Oficial de la Generalitat Valenciana


Sumari del DOGV 853, del 24-06-1988 (1988/811491)

ORDRE de 10 de juny de 1988, de la Conselleria d'Agricultura i Pesca, per la qual s'estableixen ajudes per a l'equipament mobiliari, per part de les Comunitats de Regants, i per a les despeses per activitats relacionades amb els articles 53, apartat I, i 54, apartat I, de la Llei de Reforma i Desenvolupament Agrari.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/10/(2)/dof/vci/html**

### Dades del document

Número de DOGV
:   853

Data del DOGV
:   24-06-1988

Secció del DOGV
:   DISPOSICIONS GENERALS

Número del document
:   1988/811491


Data del document
:   10-06-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 10 de juny de 1988, de la Conselleria d'Agricultura i Pesca, per la qual s'estableixen ajudes per a l'equipament mobiliari, per part de les Comunitats de Regants, i per a les despeses per activitats relacionades amb els articles 53, apartat I, i 54, apartat I, de la Llei de Reforma i Desenvolupament Agrari.  
La manca d'equipament i mobiliari adequats a les Comunitats de Regants constituïdes d'acord amb la legislació vigent en matèria d'aigües i ubicades a les zones regables d'interés nacional o a les finques adquirides per l'IRYDA per a l'assentament de colons a la Comunitat Valenciana, fa necessària la creació d'una línia d'ajudes que en possibilite l'adquisició tot contribuint així a un funcionament eficaç i modern de les dites entitats.  
Així mateix, als poblats construïts a les finques adquirides per l'IRYDA, els ajuntaments d'aquests poblats manquen de la dotació econòmica necessària per a fer front a les despeses derivades d'activitats relacionades amb els articles 53, apartat 1, i 54, apartat 1, de la Llei de Reforma i Desenvolupament Agrari. La dotació d'aquesta línia de subvencions coadjuvarà a un eficaç i modern funcionament de les susdites ajudes.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
La Conselleria d?Agricultura i Pesca podrà concedir a les Comunitats de Regants constituïdes d'acord amb la legislació d'aigües vigent i ubicades a zones regables d'interés nacional o a les finques adquirides per l'IRYDA per a l'assentament de colons, una subvenció de fins el 50% del cost de l'equipament i l'adquisició de mobiliari, necessaris perquè aquelles puguen desplegar la seua activitat racionalment, dins les consignacions pressupostàries de la Conselleria i d'acord amb aquesta Ordre. La subvenció màxima que es podrà concedir a cada Comunitat de Regants serà de quatre milions de pessetes.  
Article segon  
En compliment de compromissos adquirits per l?Administració de l'Estat amb anterioritat a la transferència de funcions a la Comunitat Valenciana, els ajuntaments dels poblats construïts a finques adquirides per l'IRYDA podran obtenir ajudes de la Conselleria d?Agricultura i Pesca destinades a sufragar les despeses per activitats relacionades als articles 53, apartat 1, i 54, apartat 1, de la Llei de Reforma i Desenvolupament Agrari.  
Aquestes ajudes podran arribar al cent per cent de les despeses destinades a tals finalitats.  
Article tercer  
Les Comunitats de Regants i els Ajuntaments interessats hauran de sol·licitar els beneficis que concedeix la present Ordre a les Direccions Territorials d'aquesta Conselleria d?Agricultura i Pesca.  
Article quart  
Els pressuposts que es presenten hauran d'adjuntar la justificació funcional corresponent i les factures pro forma necessàries, i caldrà trametre'ls a les Direccions Territorials de la Conselleria d?Agricultura i Pesca, a partir de la data d'entrada en vigor d'aquesta Ordre.  
Article cinqué  
La subvenció que es concedesca en cada cas, la resoldrà el Conseller d?Agricultura i Pesca a proposta de la Direcció General de Desenvolupament Agrari.  
Article sisé  
El pagament de la subvenció concedida, requerirà la justificació prèvia de l'adquisició afectuada, per a la qual cosa caldrà trametre a les Direccions Territorials d?Agricultura i Pesca els justificants oportuns i les certificacions oportunes de la despesa efectuada. Les Direccions Territorials emetran l?informe corresponent que, conjuntament amb la resta de la documentació presentada, enviaran a la Direcció General de Desenvolupament Agrari que, si s'escau, n'ordenarà el pagament oportú.  
Article seté  
Per a la concessió de les susdites subvencions, els destinataris d'aquestes hauran de trobar-se al dia de les obligacions fiscals i amb la Seguretat Social.  
Article vuité  
El termini per a la presentació de sol·licituds serà d'un mes comptador a partir de l'entrada en vigor d'aquesta Ordre. Les adquisicions a l'empara d'aquesta Ordre hauran d'estar efectuades amb anterioritat als tres mesos posteriors a l'entrada en vigor d'aquesta Ordre.  
Article nové  
Els criteris per a la concessió de les subvencions tindran en compte la urgència de l'adquisició, el pressupost i la seguretat del compliment de les condicions anteriors.  
En tot cas dependran de la dotació pressupostària assignada a aquesta línia d'auxili.  
DISPOSICIONS FINALS  
Primera  
La Direcció General de Desenvolupament Agrària queda facultada per dictar totes les disposicions que calguen per al desplegament d'aquesta Ordre.  
Segona  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
València, 10 de juny de 1988.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI